stanford-oval/wikipedia huggingface dataset:
שמואל ברליאנט
חייו

נולד בריצ'מונד, וירג'יניה בשנת 1905. בשנת 1929 הוסמך לרבנות לאחר לימוד בישיבת רבי יצחק אלחנן בישיבה יוניברסיטי. למד תואר ראשון בקולג' העירוני של ניו יורק וסיים תואר שני בשנת 1938 באוניברסיטת קולומביה. בשנת 1968 מונה לדוקטור לתאולוגיה בישיבה יוניברסיטי.
בשנים 1950–1952 כיהן כנשיא הסתדרות הרבנים דאמריקה.
בזמן מלחמת קוריאה סייע בארגון גיוס מרצון של אנשי דת, הגיוס אומץ גם על ידי מוסדות אורתודוקסים גדולים. כמו כן שימש כחבר בוועדת הדת של הוועד הלאומי לרווחה יהודית. הוא גם היה יו"ר ועדת החברות של המועצה, ועדת הכשרות ובית הדין לכבוד.
הוא היה יושב ראש הוועדה היהודית לצופים וייעץ לוועדה הדתית של הצופים באמריקה.
הרב ברליאנט היה רבה של קהילת תפארת ישראל, ג'קסון הייטס, ניו יורק, במשך 38 שנים.
נישא למרים פלנצר (לשעבר) ונולדו להם בן ושתי בנות. נפטר ב-26 בינואר 1972 בניו יורק.
הערות שוליים

↑  Rabbi Isaac Elchanan Theological Seminary and Yeshiva College Pre 1934, bklyn-genealogy-info.stevemorse.org
↑  Orthodox Young Rabbis Are Urged to Enlist As Chaplains in American Armed Forces - Jewish Telegraphic Agency, Jewish Telegraphic Agency, ‏2 באוגוסט 1950
↑  Rabbi Samuel Berliant Dies at 67 - Jewish Telegraphic Agency, Jewish Telegraphic Agency, ‏5 בundefined 1972
חבורה אוליגומורפית

במתמטיקה, ובפרט בתורת החבורות, חבורה אוליגומורפית היא חבורה הפועלת על מרחב סופי או בן-מנייה  \Omega , כך שמספר המסלולים בפעולתה הטבעית (לפי רכיב) על  \Omega ^{n} הוא סופי לכל  n טבעי. חבורות אוליגומורפיות מכלילות חבורות של תמורות בכך שהן מתירות למרחב  \Omega  שהן פועלות עליו להיות אינסופי, ובכך מאפשרות להכליל תכונות חשובות גם למקרה האינסופי. לחבורות אוליגומורפיות יש יישומים במספר תחומים במתמטיקה, ביניהם תורת המודלים וקומבינטוריקה ספרתית.
הגדרה

תהי  G חבורת תמורות הפועלת על קבוצה סופית או בת-מנייה  \Omega .  G תיקרא חבורה אוליגומורפית אם לכל  n טבעי, ל- G יש מספר סופי של מסלולים בפעולה שלה על  \Omega ^{n}, כאשר הפעולה היא לפי רכיבים, כלומר   g(\alpha _{1},...,\alpha _{n})=(g\alpha _{1},...,g\alpha _{n}).
כל חבורות תמורות טרנזיטיבית סופית ניתן לפרק למרכיבים פרימיטיביים במספר סופי של צעדים. אי אפשר להכליל זאת באופן ישיר למקרה האינסופי, אבל התנאי שחבורה אוליגומורפית מקיימת מבטיח שאפשר לפרק אותה לרכיבים פרימיטיביים בזמן סופי (כל רכיב בחלוקה של  \Omega  שנשמר תחת  G הוא איחוד של מסלולים, ויש מספר סופי של מסלולים).
מכפלת זר

מכפלת זר היא מכפלה חשובה של חבורות תמורות (שאפשר להגדיר לחבורות באופן כללי).
תהי  H חבורת תמורות על  \Gamma , ו- K חבורת תמורות על  \Delta . נגדיר  \Omega =\Gamma \times \Delta , נתייחס אליו כאל  \Delta  סיבים של  \Gamma , ונסמן  \Gamma _{\delta }=\{(\gamma ,\delta ):\gamma \in \Gamma \}. לכל  \delta \in \Delta  ניקח עותק  H_{\delta } של  H הפועל על  \Gamma _{\delta }. כעת המכפלה הקרטזית  B=\prod _{\delta \in \Delta }H_{\delta } פועלת על  \Omega  לפי רכיב, והיא תת-חבורה נורמלית.  K פועלת גם היא על  \Omega  על ידי הפעלת תמורות על הסיבים  \Gamma _{\delta }. נגדיר את מכפלת הזר  G=H\wr K להיות המכפלה החצי-ישרה  B\rtimes K.  B תיקרא הבסיס של המכפלה ו- K תיקרא ראש המכפלה.
אם  G חבורה טרנזיטיבית אבל לא פרימיטיבית הפועלת על  \Omega , יהי  \Gamma  בלוק של  \Omega  הנשמר תחת פעולת  G, ותהי  H חבורת התמורות המושרה מהמייצב שלו. תהי  \Delta  קבוצת הבלוקים ו- K חבורת התמורות המושרה על  \Delta  דרך פעולת  G. אז  G משוכנת באופן טבעי כחבורת תמורות במכפלת הזר  H\wr K.
מכפלת זר, יחד עם מכפלה ישרה, מאפשרת לבנות חבורות אוליגומורפיות מיחידות קיימות.
פונקציות מספר המסלולים

הסימון  \Omega ^{n}=(\alpha _{1},...,\alpha _{n}) כאשר  \alpha _{i}\in \Omega  שמופיע בהגדרה, הוא אוסף הסדרות מאורך  n עם חזרות ועם חשיבות לסדר. מתברר שדרישת סופיות המסלולים על הסדרות, שקולה לסופיות של מספר המסלולים על חליפות מאורך  n (בלי חזרות) או צירופים מאורך  n (בלי חזרות ובלי חשיבות לסדר). הטענה הזו נובעת מכמה חסמים על מספר המסלולים מכל סוג, שאפשר להוכיח בעזרת טיעונים קומבינטוריים פשוטים. מסמנים ב- f_{n},  F_{n} ו- F_{n}^{*} את מספר המסלולים של ׂG על n-צירופים, n-חליפות ו-n-סדרות, מימין לשמאל בהתאמה. לשם נוחות מגדירים  f_{0}=F_{0}=F_{0}^{*}=1.
קל לראות כי  f_{n}\leq F_{n}\leq n!f_{n}, שהרי כל צירוף בן  n איברים ניתן לסדר ב- n! חליפות, הנמצאות בין 1 ל- n! מסלולים שונים. לכן  f_{n} סופי אם ורק אם  F_{n} סופי. בנוסף מתקיים כי  F_{n}^{*}=\sum _{k=1}^{n}S(n,k)F_{k}, כאשר  S(n,k) הוא מספר סטירלינג מסוג שני. לכן  F_{n} סופי לכל  n אם ורק אם  F_{n}^{*} סופי לכל  n.
פונקציות מספר המסלולים > על-טרנזיטיביות ועל-הומוגניות

בעזרת פונקציות מספר המסלולים ניתן להכליל בקלות תכונות מוכרות. חבורה אוליגומורפית G תיקרא n-הומוגנית אם  f_{n}=1, ו-n-טרנזיטיבית אם  F_{n}=1. אם G היא n-הומוגנית או n-טרנזיטיבית לכל n טבעי, G תיקרא על-הומוגנית או על-טרנזיטיבית בהתאמה. (הגדרות אלו מתיישבות עם הגדרות מוכרות). לפי החסם על מספרי המסלולים, כל חבורה על-טרנזיטיבית היא על-הומוגנית.
לדוגמה, החבורה הסימטרית  S_{\Omega } היא על-טרנזיטיבית (כל תמורה נמצאת בה) ולכן גם על-הומוגנית.
חבורת התמורות ששומרות על הסדר של  \mathbb {Q} , המסומנת  Aut(\mathbb {Q} ,<), היא על-הומוגנית אבל לא על-טרנזיטיבית. יהיו  (b_{1},...,b_{n}), (a_{1},...,a_{n}) שני n-צירופים, נסדרם כך שיהיו עולים ממש. נוכל לשלוח כל  a_{i} ל- b_{i}, וכל קטע  (a_{i},a_{i+1}) לקטע  (b_{i},b_{i+1}) על ידי כפל והזזה במספר רציונלי מתאים. נרחיב את התמורה לכל  \mathbb {Q}  וקיבלנו איבר של החבורה. אז  f_{n}=1, זה נכון לכל n ולכן החבורה על-הומוגנית. מצד שני היא לא על-טרנזיטיבית, כי תמורה שומרת סדר לא יכולה להחליף בין שני מספרים שונים, ולכן  F_{n}=n!.
עבור חבורה על-טרנזיטיבית, כמסקנה מהחסם הקודם מתקיים  F_{n}^{*}=\sum _{k=1}^{n}S(n,k)=B(n), כאשר  B(n) הוא מספר בל.
פונקציות מספר המסלולים > תכונות

פונקציות מספר המסלולים הן מונוטוניות עולות. לכל חבורה אוליגומורפית,  F_{n+1}\geq F_{n}, ומתקיים שוויון אם ורק אם  F_{n+1}=1. טענה קצת פחות טריוויאלית היא שמתקיים גם  f_{n+1}\geq f_{n}.
אם  G\leq H, חבורות אוליגומורפיות, אז  f_{n}(G)\geq f_{n}(H), וכן  F_{n}(G)\geq F_{n}(H), כי מורידים איברים ב-H שמצמצמים את מספר המסלולים. יתרה מכך,  f_{n+1}(G)-f_{n}(G)\geq f_{n+1}(H)-f_{n}(H), כלומר קצב הגידול של מספר המסלולים בתת-חבורה הוא גדול יותר.
ניתן לנסח באלגנטיות טענות על פונקציות מספר המסלולים על ידי שימוש בפונקציות יוצרות.  עבור  f_{n} אין חשיבות לסדר, ולכן לכל G ניתן להשתמש בפונקציה היוצרת  f_{G}(t)=\sum _{n\geq 0}f_{n}(G)t^{n}. עבור  F_{n} יש חשיבות לסדר, ולכן אפשר להתבונן בפונקציה היוצרת המעריכית  F_{G}(t)=\sum _{n=0}^{\infty }{\frac {F_{n}(G)t^{n}}{n!}}.
עבור מכפלה ישרה, מתקיים  f_{G\times H}(t)=f_{G}(t)*f_{H}(t), וכן  F_{G\times H}(t)=F_{G}(t)*F_{H}(t).
לדוגמה, אם H על-הומוגנית, אז  f_{G\times H}(t)=(\sum _{n\geq 0}f_{n}(G)t^{n})*(\sum _{n\geq 0}t^{n}), כלומר  f_{n}(G\times H) היא סדרת הסכומים החלקיים של  f_{n}(G). בפרט, אם S היא החבורה הסימטרית, ניתן להוכיח (באינדוקציה על k) כי  f_{n}(S^{k})={\binom {n+k-1}{k-1}}.
עבור מכפלת זר, המצב מורכב יותר. מתקיים כי  F_{G\wr H}(t)=F_{H}(F_{G}(t)-1). בניגוד למכפלה ישרה, את  f_{n}(G\wr H) אי אפשר לחשב באופן ישיר מהפונקציות המתאימות של המרכיבים במכפלת זר, אבל ניתן לחשב זאת בכלים קומבינטוריים.
סדרות קומבינטוריות מפורסמות מתבררות להיות פונקציות מספר המסלולים של חבורות אוליגומורפיות. למשל,  f_{n}(\mathbb {Z} _{2}\wr Aut(\mathbb {Q} ,<)) הוא מספר פיבונאצ'י ה-n, ו- f_{n}(S\wr S)=\rho (n) כאשר  \rho (n) הוא מספר החלוקות של n, ו-S היא החבורה הסימטרית.
טופולוגיה

ניתן להגדיר באופן טבעי טופולוגיה על חבורת התמורות הפועלות על  \Omega  כאשר הוא בן-מנייה. תהי  (\alpha _{1},\alpha _{2},...) מנייה של  \Omega . נאמר שסדרה של תמורות  g_{n} מתכנסת ל- g נקודתית אם ורק אם לכל k טבעי, עבור כל n גדול מספיק, מתקיים  g_{n}(\alpha _{k})=g(\alpha _{k}). כעת ניתן להגדיר על  S_{\Omega } את הטופולוגיה של התכנסות נקודתית. (כלומר הטופולוגיה המושרית על התמורות של  \Omega  מטופולוגיית המכפלה של  \Omega ^{\Omega }).
בטופולוגיה הזו פעולת הכפל וההיפוך הן רציפות, ולכן כל חבורה אוליגומורפית G היא חבורה טופולוגית. G פתוחה ב- S_{\Omega } אם ורק אם היא מכילה את המייצב (הנקודתי) של קבוצה סופית. הקבוצות  \{g\in Sym(\Omega ):g({\bar {a}})={\bar {b}}\}, כאשר  {\bar {a}},  {\bar {b}} הן חליפות מאותו גודל, מהוות בסיס לטופולוגיה. אלו קוסטים של מייצבים (אם החליפות נמצאות באותו מסלול, אחרת זו קבוצה ריקה).
אפשר להגדיר מטריקה על חבורת התמורות באופן הבא –  d(g,h)={\begin{cases}0&g=h\\2^{-i}&g(j)=h(j)\,for\,j<i,\,g(i)\neq h(i)\end{cases}}
המטריקה הזו משרה את הטופולוגיה שהגדרנו, ומשמעותה – שתי תמורות קרובות יותר ככל שהן מסכימות על רישא ארוכה יותר. מרציפות ההיפוך, גם המטריקה  d'(g,h)=\max(d(g,h),d(g^{-1},h^{-1})) משרה את אותה טופולוגיה. היתרון שלה הוא שהיא הופכת את  S_{\Omega } למרחב מטרי שלם.
לכל תת-חבורה של G יש טופולוגיה המושרה מהטופולוגיה של G. העובדה ש- S_{\Omega } הוא מרחב מטרי שלם מאפשרת להשתמש במשפט הקטגוריה של בר, משפט שימושי להוכחות לא קונסטרוקטיביות בטופולוגיה.
יישומים בתורת המודלים

לחבורות אוליגומורפיות יש שימושים רבים בתורת המודלים. הודות למשפט לוונהיים-סקולם היורד, מותר להניח כי  \Omega  הוא בן-מנייה מבלי לאבד טענות חזקות.
אם G חבורת תמורות מעל  \Omega , אז יש מבנה מעל שפה יחסית (חסרת קבועים) M כך שמתקיים  G\leq Aut(M), וכן ל-G ול- Aut(M) יש את אותם מסלולים על  \Omega ^{n}, לכל n.
נוכל לפרק את  \bigcup _{n\geq 1}\Omega ^{n} למסלולים  O_{2}..., O_{1}. לכל מסלול  O_{i} נגדיר יחס  R_{i} עם n משתנים אם  O_{i}\subseteq \Omega ^{n}. כעת נפרש את  R_{i} מעל המודל (איחוד המסלולים) להיות  O_{i}. לכן  G\leq Aut(M). כעת, כל  n-יה המספקת את  R_{i} עושה זאת לערך יחיד של  i, לכן אם  {\bar {a}} ו- {\bar {b}} נמצאים באותו מסלול תחת  Aut(M), הם מספקים את אותו  R_{i} ולכן נמצאים באותו מסלול ב-G.
מבנה זה נקרא המבנה היחסי הקנוני של G.
המודל היחסי הקנוני של חבורה אוליגומורפית שופך אור נוסף על הטופולוגיה שלה. תת-חבורה G של  S_{\Omega } היא סגורה אם ורק אם  G=Aut(M) עבור מבנה M על  \Omega . לא כל שכן, הסגור של חבורת תמורות G בטופולוגיה של  S_{\Omega }, הוא חבורת האוטומורפיזמים של המבנה הקנוני שלה.
פיתוח הכלים של חבורות אוליגומורפיות בתורת המודלים ובטופלוגיה מובילים לתוצאות חזקות. אפיון אחד חשוב הוא גרסה של משפט Ryll-Nardzewski - מבנה בן-מנייה M הוא  \aleph _{0}-קטגורי (כלומר מבנה מעל תורה  \aleph _{0}-קטגורית) אם ורק אם  Aut(M) היא חבורה אוליגומורפית.
לקריאה נוספת

Peter J. Camerom, “Oligomorphic Permutation Groups”, London Math. Soc. Lecture Note Series 152
"Peter J. Camerom (1990), “Oligomorphic Permutation Groups
פרדראג ראיקוביץ'

פּּּרדראג ראיקוביץ' (בסרבית: Предраг Рајковић; נולד ב-31 באוקטובר 1995) הוא כדורגלן סרבי המשחק בעמדת השוער בקבוצה אל-איתיחאד מליגת העל הסעודית ובנבחרת סרביה.
קריירה

ראיקוביץ' החל את הקריירה שלו בגיל 7 במחלקת הנוער של היידוק וליקו. מאמנו בקבוצה היה אביו, שוער עבר. הוא שיחק בקבוצה המקומית עד 2009, ואז עבר בגיל 13 לקבוצת הנוער של יגודינה. ב-7 במרץ 2013 ערך את הופעת הבכורה המקצועית שלו בהפסד 0–1 לפרטיזן בלגרד.
ב-28 באוגוסט 2013 חתם לארבע שנים בכוכב האדום בלגרד, וקיבל את המספר 95 לפי שנת לידתו. בעונתו הראשונה בקבוצה שותף רק במשחק העונה בליגה, ב-28 במאי 2014 בתיקו 3–3 נגד וויבודינה נובי סאד. בעונת 2014/2015 הפך לשוער הראשון וקפטן הקבוצה. באותה עונה ספג 16 שערים ב-28 משחקים, ונבחר לשוער הטוב ביותר בליגה על ידי השחקנים.
ב-29 באוגוסט 2015 הגיע ראיקוביץ' לישראל וחתם ל-5 שנים במכבי תל אביב. ב-30 באוגוסט, יום לאחר הגעתו לארץ, ראיקוביץ' ערך את הופעת הבכורה שלו במדי מכבי תל אביב בניצחון 1–0 על הפועל באר שבע. ראיקוביץ' עמד בשערה של מכבי תל אביב בששת משחקיה בשלב הבתים של ליגת האלופות בעונה זו. בהמשך העונה העפיל עם מכבי תל אביב לגמר גביע המדינה, בו נוצחה 0–1 על ידי מכבי חיפה. בעונת 2018/2019 זכה עם הקבוצה באליפות. כמו כן, זכה ראיקוביץ' עם מכבי תל אביב פעמיים רצופות בגביע הטוטו.
ב-22 ביוני 2019 חתם ראיקוביץ' בסטאד ריימס הצרפתית לארבע שנים תמורת 4.5 מיליון אירו. הוא ערך את הופעת הבכורה שלו בקבוצה ב-10 באוגוסט, בניצחון הליגה של קבוצתו 2–0 על מרסיי.
ב-22 ביולי 2022 חתם ראיקוביץ' במיורקה לארבע שנים.
ב-5 באוגוסט 2024, ראיקוביץ' חתם אל-איתיחאד הסעודית.
קריירה > נבחרת סרביה

ראיקוביץ' זכה עם סרביה באליפות אירופה עד גיל 19 בשנת 2013, והיה אחד השחקנים החשובים בזכייה, כאשר במהלך הטורניר הציל פעמים רבות, ועצר פנדלים. ראיקוביץ' השתתף גם באליפות אירופה עד גיל 19 בשנת 2014, אבל נבחרתו הפסידה בחצי הגמר לפורטוגל בפנדלים. ראיקוביץ' הוביל את סרביה לזכייה בגביע העולם עד גיל 20 בשנת 2015, כאשר בתור קפטן הנבחרת סיים במקום הראשון בבית, ברבע הגמר הדף שני פנדלים נגד הונגריה, ולבסוף הניף את גביע העולם לאחר ניצחון 2–1 בהארכה על ברזיל. בנבחרת סרביה עד גיל 21 ערך הופעה בודדת נגד הנבחרת הצעירה של ישראל.
ב-14 באוגוסט 2013, כשהוא עוד בן 17, ערך את הופעתו הבכורה בנבחרת הבוגרת בהפסד 0–1 לקולומביה.
ראיקוביץ' נכלל בסגל הנבחרת למונדיאל 2018.
נכלל בסגל נבחרת סרביה לטורניר מונדיאל 2022.
נכלל בסגל נבחרת סרביה לטורניר יורו 2024.
חיים אישיים

ראיקוביץ' נשוי לדוגמנית הסרבית אנה קאקיץ', ואב לבת.
בפברואר 2020 נשדד ביתו שבצרפת בזמן שהוא, אשתו ובתו התינוקת שהו בו. הרכוש הגנוב הוערך בלמעלה מ-100 אלף יורו. בעקבות המקרה, סבלה המשפחה מטראומה.
תארים

הסופר קאפ הסרבי (1): 2013
אליפות (1): 2013/2014
אליפות: 2018/2019
גביע הטוטו (2): 2017/2018, 2018/2019
אליפות אירופה בכדורגל עד גיל 19: 2013
גביע העולם בכדורגל עד גיל 20: 2015
השחקן הצעיר הטוב ביותר בסרביה: 2013
השוער הטוב ביותר בגביע העולם בכדורגל עד גיל 20: 2015
מנוע דיזל

המנוע שנבנה על ידי רודולף דיזל בשנת 1897
מנוע דיזל הוא מנוע בעירה פנימית שפועל עם בוכנות וגל ארכובה שבו הדלק נשרף כתוצאה ממגעו באוויר הדחוס והחם הנמצא בצילינדר ולא על ידי החום שמפיק ניצוץ חשמלי כמו במנוע בנזין. מנוע הדיזל הומצא בשנת 1892 והופעל לראשונה ב-1897 על ידי המהנדס הגרמני רוּדוֹלף דיזל (1858‏-1913) שנתן לו את שמו.
עקרון פעולה

במנוע דיזל הבוכנה שואבת לתוך הצילינדר אוויר נקי, ואחר כך דוחסת אותו ללחץ גבוה. כתוצאה מהדחיסה עולה טמפרטורת האוויר. בסוף הדחיסה מוזרקות לתוך האוויר הדחוס והחם טיפות זעירות של סולר. הדלק מתלקח כתוצאה מן המגע באוויר הלוהט, והגזים הנוצרים בשריפה מתפשטים ודוחפים את הבוכנה. הטלטל מתרגם את התנועה הקווית של הבוכנה לתנועה סיבובית של הצרכן המחובר לקצה גל הארכובה (גלגלי מכונית, גנרטור חשמלי, משאבה, מדחף של אונייה וכו'). משום שהדלק מוצת על ידי חום האוויר הדחוס, המנוע נקרא גם "מנוע הצתה בדחיסה". מנועי דיזל קטנים ומהירים שורפים סולר, בעוד שמנועי דיזל גדולים ואיטיים יותר שורפים דלקים כבדים ודלקים שאריתיים.
במנוע בנזין, לעומת זאת, הבוכנה שואבת לתוך הצילינדר תערובת של אוויר וטיפות זעירות של בנזין. התערובת נדחסת ואחר כך מוצתת ומתלקחת כתוצאה מהחום שמפיק ניצוץ חשמלי שמיוצר על ידי מצת חשמלי. מנוע דיזל נחשב לחסכוני והוא בעל ניצולת תאורטית של 75 אחוז.
היסטוריה

ב-1892 רשם רודולף דיזל פטנט בגרמניה, שווייץ ובממלכה המאוחדת בנושא "שיטה ומכונה להמרה מחום לעבודה". שנה אחר כך הוא תיאר תהליך המסביר כיצד טמפרטורת האוויר הדחוס עולה ומציתה את הדלק וכיצד יש לנתק את אספקת הדלק ולמנוע את המשך הבעירה. ב-1894 הוא רשם פטנטים במדינות נוספות על תכנון המנוע, וב-1897 הוא הצליח לבנות את דגם המנוע הראשון שפעל באופן מלא. מנוע זה היה הראשון להוכיח כי ניתן להצית דלק ללא ניצוץ. דיזל בנה את המנוע מברזל עם צילינדר באורך שלושה מטרים. בעשור הראשון של המאה ה-20 מכר דיזל רישיונות רבים לייצור המנוע שלו והפך מיליונר. מנועו שימש במפעלי חשמל ומים, כלי שיט ובמכרות. ב-1903 נחנכו מכליות מדגם ונדל שהיו שתי האוניות הראשונות בעלות מנוע דיזל, ושנה אחר כך נבנתה צוללת עם מנוע דיזל.
בנובמבר 1905 רשם השווייצרי אלפרד בוצ'י פטנט על מדחס אוויר צירי למנועים עם טורבינה המסתובבת מכוח גזי הפליטה. הוא בנה אבטיפוס למנוע דיזל עם מגדש טורבו, אך רק לאחר יותר מעשור שנים החל השימוש במנועי טורבו דיזל, בתחילה באוניות. ב-1908 הומצאה משאבת הזרקת דלק שאיפשרה הזרמת דלק בכמות מדויקת. ב-1912 הוצג לראשונה קטר עם מנוע דיזל. כלי הרכב הראשון שהונע במנוע דיזל היה טרקטור של בנץ ב-1922. שנה אחר כך הוצגה משאית עם מנוע דיזל. מכונית הנוסעים הראשונה עם מנוע דיזל הוצגה בארצות הברית ב-1930. ארבע שנים אחר כך הוצג טנק פולני, לראשונה עם מנוע דיזל.
בשנות ה-40 של המאה ה-20 פיתחה חברת קמינס האמריקנית מנוע דיזל עם הזרקת דלק במסילה משותפת ששימש במכונות מייצורה. בשנות ה-50 הוצגו מנועי דיזל מקוררי אוויר ובסוף שנות ה-60 החלו להופיע באירופה מכוניות נוסעים עם מנועי דיזל. ב-1998 זכתה לראשונה מכונית דיזל, של ב.מ.וו, במירוץ 24 השעות של נרבורגרינג. היא עשתה שימוש במנוע דיזל מוגדש טורבו בנפח שני ליטר. בדומה, החל משנות ה-90 רוב מנועי הדיזל המיוצרים עבור כלי רכב הם מטיפוס טורבו דיזל.
סוגי מנועי דיזל

מנועי דיזל, בדומה למנועי בנזין, נחלקים לשני סוגים בהתאם למחזור הפעולה: מנוע דיזל דו-פעימתי ומנוע דיזל ארבע-פעימתי. במנוע ארבע פעימתי נשלם מחזור פעולה אחד בארבע פעימות (מהלכים) של הבוכנה, והבוכנה עצמה היא ששואבת אוויר טרי לתוך הצילינדר ומרחיקה את גזי השריפה בסוף העבודה. במנוע דיזל דו-פעימתי, לעומת זאת, המחזור מסתיים אחרי שני מהלכים בלבד, האוויר מסופק לצילינדר על ידי מפוח וגזי הפליטה מורחקים מן הצילינדר על ידי אוויר השטיפה.
שימושים

בניגוד למנועי הבנזין הקטנים והקלים בדרך-כלל, רוב מנועי הדיזל גדולים וכבדים משום שעליהם לעמוד בלחץ הדחיסה הגבוה, ולפיכך אין משתמשים בהם להפעלת מכונות קטנות. השימושים הנפוצים ביותר למנועי דיזל הם בתחנות הכוח, שבהן הם מפעילים גנרטורים ליצירת זרם חשמלי, ברכבות, באוניות, בצוללות, באוטובוסים, בטרקטורים, בכלי צמ"ה, ברכב קרבי משוריין ובכלי רכב כבדים אחרים.
בשנים האחרונות עולה הפופולריות של מכוניות פרטיות המונעות במנועי דיזל, בעיקר באירופה, שם חלקם של כלי רכב בעלי מנוע דיזל הוא מעל ל-40%. הסיבות לכך הן האמינות והביצועים של המנועים המודרניים, והחיסכון הניכר בדלק לעומת מנועי הבנזין.
השיפור הניכר בשימושיות ובביצועים של מנועי הדיזל בהתאמתם למכוניות נוסעים מושג באמצעות השימוש במגדש טורבו. מנועי דיזל הכוללים מגדש מכונים מנועי טורבו דיזל. במכוניות דיזל מודרניות הטורבו דיזל הפך לסטנדרט ומנועי דיזל ללא טורבו נותרו רק בשימושים חקלאיים או תעשייתיים. התאמת הטורבו למנועי דיזל של מכוניות נוסעים מוצלחת במיוחד בגלל האופי העצל של מנוע הדיזל הרגיל המרכז את מרבית הכוח בסל"ד נמוך. כיוון שמכוניות נוסעים זקוקות בדרך כלל לטווח סל"ד רחב יותר, הטורבו מתאים כיוון שהוא מספק כוח בסל"ד גבוה יותר. בנוסף לכך, עקב הסל"ד הנמוך של דיזל, לטורבו דיזל יש יתרון בכך שאינו סובל בדרך כלל מתופעת "השהיית הטורבו" האופיינית למנועי בנזין.
פליטת גזים מסרטנים

במחקר מקיף שנערך על 12,315 כורים בארצות הברית הנחשפים לגזי הפליטה של מנועי דיזל במסגרת עבודתם, נמצא כי הם מתים מסרטן ריאות ומסרטן הוושט בשכיחות גבוהה יותר באופן מובהק לעומת האוכלוסייה הכללית.ממצאי המחקר נותרו מובהקים גם לאחר התחשבות בגורמי סיכון אחרים האופייניים לעובדי מכרות.בעקבות זאת קבעו ארגון הבריאות העולמי והמכונים הלאומיים לבריאות כי מנועי דיזל פולטים גזים מסרטנים הגורמים לסרטן ריאות בבני אדם.
משמעויות כלכליות

רכב נוסעים המונע על ידי מנוע דיזל עשוי להיות חסכוני בכ-50% בהשוואה לרכב המונע במנוע בנזין. החיסכון מושג עקב צריכת דלק נמוכה יותר של מנוע הדיזל. לדוגמה, מכונית מסוג פולקסווגן פולו עם מנוע דיזל בנפח 1.4 ליטר צפויה לצריכה של כליטר אחד ל-20 ק"מ לעומת ליטר ל-14 ק"מ בלבד בדגם דומה עם מנוע בנזין.
משמעויות כלכליות > בישראל

בישראל היה מחיר הסולר נמוך במשך שנים ממחיר הבנזין, עקב מדיניות מיסוי מקלה שנועדה לסייע לשימושים המסחריים של כלי רכב המונעים במנוע דיזל. עקב כך, נאסר השימוש במנועי דיזל בכלי רכב פרטיים ורק בשנות ה-90 של המאה ה-20 החלו להימכר מכוניות פרטיות מונעות דיזל בישראל. בתמורה הועלתה אגרת הרישוי למכוניות דיזל פרטיות, כך שכדאיות השימוש לצרכן הייתה תלויה בהיקף השימוש.
בחוק ההסדרים לשנת 2005 נקבעה עליה הדרגתית של הבלו על הסולר, עליה שהתפרסה על פני חמש שנים. מאידך ניתן החזר בלו בגובה 50% למסיעים ומובילים. בעקבות כך, בשנת 2008 בוטלה התוספת לאגרה לרכב דיזל פרטי. באותה שנה נעו בכבישי ישראל כ-50 אלף כלי רכב פרטיים וכ-220 אלף כלי רכב מסחריים בעלי מנוע דיזל.
רפורמת "מיסוי ירוק" שמיושמת בישראל החל מ-2010 מפלה לרעה את כלי הרכב המונעים במנועי דיזל מבחינת גובה המיסוי המוטל עליהם. נוסחת המיסוי לחישוב רמת זיהום האוויר של כלי הרכב נותנת משקל רב יחסית למזהמים הפוגעים באיכות האוויר שאותו נושמים בני האדם, בעיקר בסביבות אורבניות. מזהמים אלו נמצאו כגורמים לעלייה בתמותת בני האדם ככל שריכוזם גבוה יותר. לעומת זאת, נוסחת המיסוי נותנת משקל נמוך יחסית לכמות הפחמן הדו-חמצני שהוא אחד הגורמים המרכזיים לתופעת ההתחממות העולמית.
ברוב מדינות העולם נהוג למדוד בכלי רכב בעיקר את רמות הפליטה של הפחמן הדו-חמצני כחלק מן המאבק בתופעת ההתחממות העולמית. מנועי דיזל מצטיינים בפליטה נמוכה של פחמן דו-חמצני בהשוואה למנועי בנזין, אך סובלים מערכים גבוהים של מזהמים אחרים. לכן, רפורמת המיסוי הירוק שהונהגה בישראל הובילה להתייקרות כלי הרכב המונעים במנוע דיזל.
מן הצד השני נמתחה ביקורת אחרת על רפורמת המיסוי שטענה שמרבית נסועת הדיזל בישראל היא של כלי רכב כבדים כמשאיות ואוטובוסים, שעליהם כלל לא חלה רפורמת "מיסוי ירוק", ולכן הרפורמה אינה נותנת תמריצים להפחתת זיהום האוויר מכלי רכב אלו.
ראו גם

מנוע דיזל-חשמלי
הערות שוליים

↑  "Heavy exposure to diesel exhaust linked to lung cancer death in miners". NCI Press Release. March 2, 2012
↑  Silverman, D. T.; Samanic, C. M.; Lubin, J. H.; Blair, A. E.; Stewart, P. A.; Vermeulen, R.; Coble, J. B.; Rothman, N.; Schleiff, P. L.; Travis, W. D.; Ziegler, R. G.; Wacholder, S.; Attfield, M. D. (5 במרץ 2012). "The Diesel Exhaust in Miners Study: A Nested Case-Control Study of Lung Cancer and Diesel Exhaust". JNCI Journal of the National Cancer Institute. 104: 855–868. doi:10.1093/jnci/djs034. PMC 3369553. PMID 22393209. {{cite journal}}:  (עזרה)
↑  Attfield, M. D.; Schleiff, P. L.; Lubin, J. H.; Blair, A.; Stewart, P. A.; Vermeulen, R.; Coble, J. B.; Silverman, D. T. (5 במרץ 2012). "The Diesel Exhaust in Miners Study: A Cohort Mortality Study With Emphasis on Lung Cancer". JNCI Journal of the National Cancer Institute. 104: 869–883. doi:10.1093/jnci/djs035. PMC 3373218. PMID 22393207. {{cite journal}}:  (עזרה)
↑  "IARC: DIESEL ENGINE EXHAUST CARCINOGENIC". The International
Agency for Research on Cancer. June 12, 2012
↑  דן אבן, ארגון הבריאות העולמי קובע כי מנועי הדיזל מסרטנים, באתר הארץ, 13 ביוני 2012
| --- | --- |
בקרת זהויות :  NLI: 987007553026005171  BnF: cb11932537p (data)  GND: 4012211-6  LCCN: sh85037828  NARA: 10637219  NDL: 00561498  NKC: ph184919 
עקרון הפעולה של מנוע דיזל ארבע פעימות (משמאל לימין)
שלט על כביש 70 האוסר על כניסתם של רכבי דיזל מזהמים לאזור אוויר נקי חיפה
היסטוריה עם יובל מלחי

| --- | --- |
 סוגה:  פודקאסט חברתי ותרבותי, הסכת היסטוריה, פודקאסט חינוכי 
 מנחים:  יובל מלחי 
 ארץ מקור:  ישראל 
 מספר פרקים:  568 (נכון ל־7 בינואר 2025) 
 שידור
 תקופת שידור מקורית:  7 באוגוסט 2018 – הווה 
 קישורים חיצוניים
 historia.co.il
 
"היסטוריה עם יובל מלחי" (נקרא בעבר "קטעים בהיסטוריה" ו"קטעים") הוא פודקאסט העוסק במגוון רחב של אירועים, דמויות וסיפורים היסטוריים שהוציא למעלה מ-531 פרקים (נכון ל-2023). את הפודקאסט עורך ומגיש יובל מלחי, מרצה להיסטוריה ובעל תואר שני ביחסים בין לאומיים.
הפודאסט, שעלה לאוויר בשנת 2008, היה אחד הפודקאסטים הראשונים שיצאו לאור בעברית, והיה אחד מעשרת המואזנים באתר iCast.
פרקי הפודקאסט עוסקים במגוון רחב של נושאים היסטוריים.
בשנים 16–2015 יצאה סדרת פרקים שעסקה בגיבורים היסטוריים נשכחים והופקה בשיתוף עמותת בית אבי חי. במסגרת סדרה זאת, התראיין בפברואר 2016 נשיא המדינה ראובן ריבלין לפרק העוסק במשה רוסנק.
בשנת 2020 יצאה סדרה בשם "יציאת אתיופיה" העוסק במבצעי המוסד באתיופיה ובסודאן במהלך העלאת יהודות אתיופיה, הפרקים מוגשים על ידי מלחי יחד עם דני לימור.
הערות שוליים

↑  iCast אתר הפודקאסט הישראלי, באתר www.icast.co.il
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
פראט אנד ויטני

| --- | --- |


המטה של פראט אנד ויטני באיסט הרטפורד, קונטיקט
 נתונים כלליים
 סוג:  חברה־בת
 מייסדים:  1860 - פרנסיס פראט, עמוס וויטני 1925 - פרדריק רנטסצ'לר
 תקופת הפעילות:  1860 - חברת המוֹצָא פראט אנד ויטני מאשין טול 1925 - חברת ייצור המנועים – הווה
 חברת אם:  תאגיד RTX (אנ') (לשעבר ריית'יאון טכנולוג'יס)
 חברות בנות:  פראט אנד ויטני קנדה
 מיקום המטה:  איסט הרטפורד, קונטיקט,   ארצות הברית ארצות הברית
 בעלות:  תאגיד RTX (אנ')
 ענפי תעשייה:  תעשייה אווירית וחלל, ייצור חשמל
 מוצרים עיקריים:  מנועי כלי טיס טורבינות גז מערכות הנעת חלליות
 הכנסות:  23.7 מיליארד דולר (2023)
 רווח:  1.7 מיליארד דולר (2023)
 נשיא:  שיין אדי
 עובדים:  כ-43,000 (2023)
  
 Pratt & Whitney
סמלה ההיסטורי הקודם של החברה
פראט אנד ויטני (באנגלית: Pratt & Whitney) היא חברה אמריקאית המייצרת מנועים למטוסים. החברה היא אחת משלוש החברות המובילות בעולם בתחום יחד עם ג'נרל אלקטריק ורולס-רויס. בין שלוש החברות האלה ישנם אף מפעלים העובדים בשיתוף פעולה. היא חברת בת של תאגיד RTX (אנ') (לשעבר ריית'יאון טכנולוג'יס).
בנוסף למנועי מטוסים מייצרת החברה גם טורבינות גז לתעשייה וייצור חשמל, טורבינות לספינות, מנועי קטר לרכבות ומנועי טילים.
מנועי פראט אנד ויטני משרתים כ-40% ממטוסי הנוסעים בעולם ב-160 מדינות. בנוסף מנועי פראט & וויטני משמשים במגוון רב של מטוסים צבאיים ביניהם מטוסי תקיפה כגון: F-15 איגל, F-16 פייטינג פלקון, F-22 ראפטור, F-35 לייטנינג II ועוד.
החברה מספקת גם מנועים למטוסי מנהלים.